Met vorweerden dat de voirs wynne sijne voirs tmijn duende de voirs
lande wel en loflic wynnen werven en mesten sal gelijc sijnen reengenoete
bove en beneden en te sijnen lesten jae te laten met vier getideghen voren
en eend strijckvoren Te weten den elst en dboender dair neve en dbloc
houden vi dach en dboender aen tcruyce te laten gemest als voirs es
ende bezaeyt met rogge Voirt es ondersproken dat de voirs wynne ten
lesten jae sijns voirs tmijns laten sal vi boend braken Te weten de vive
omgedaen ende voirt vi boender stortten die eens omgedaen Ende noch
drie dach storten eens omgedaen die van des voirs daneels werdinnen
wegen comen sijn en noch een dach stortten eens omgedaen beleg opt
byloc It es versproken en gecondicioneert dat de voirs wyn allet tcore
en stroe in des vors daneels hof jairlix bringhen sal ende dair inne
slijten alsoe vre dat van des selfs daneels goeden compt It es voirt
vorweerde dat de wyn voirs tsijne lesten jae gheen ander lande uut
den hove mesten en sal dan die den selve hove toebehoire It es voirt
vorweerde dat de voirs wynne jairlix sijnen tmijn duende sal halen
tweelf voeder merghels elck voeder ten mynsten met drie pden It
sal de wynne jairlix leven int voirs hof vijftich busselen walme te
weten xii walme alsulke als men tusscen mans hande houdt in elke bussele
om die jairlijcx opde voirs huyse vand voirs hove te verdecken Ende
alsmen die aldair verdect sal de selve wynne den werckluden den
montcost geven en daneel de dachuen betalen It sal de selve
wynne op sijnen last de huyse vand voirs hove vand underster
rijkelen nederwt houden ende alsmense vorsten sal soe sal de
wynne den werckluden den montcost geven en daneel de dachuen
betalen It noch es vorweerde dat de voirs wynne hebben sal de
willighen te struncken inde heyde van aen thoertgat ten hove
weert tot dair die beke in loept Ende de willeghen opt byloc tegen
den driesch over en de willeghen inde vloet en de willeghen int
hemelr en de willeghen acht de schue En op dat enich van desen
willeghen verdroeghen soe sal de wynne voir elke willeghe
setten twee poten soe vre hij die strunct It voirt es vorweerde